காயல்பட்டினம் ஓடக்கரை பகுதியை அவர் அடைந்தபோது, எதிரே திருச்செந்தூரிலிருந்து காயல்பட்டினத்திற்கு வந்துகொண்டிருந்த சிற்றுந்து ஒன்று கடும் வேகத்தில் வந்துகொண்டிருந்ததாகவும், அங்கே மரம் ஏற்றுவதற்காக நிறுத்தப்பட்டிருந்த லாரியில் நிறுத்த விளக்கு (parking indication light)  எரியாததால் மிக அருகில் வந்த பிறகே சிற்றுந்து ஓட்டுனர் சுதாரித்ததாகவும், நொடிப்பொழுதில் வண்டியை வலது புறமாகத் திருப்பியபோது, வேகமாக வந்த காரணத்தால் வண்டி கட்டுப்பாட்டை இழந்துவிட்டதாகவும், இதில் எதிரே மனைவியுடன் வந்துகொண்டிருந்த கலீலுர்ரஹ்மானின் இரு சக்கர வாகனத்தின் மீது சிற்றுந்து நேருக்கு நேர் மோதியதாகவும் கூறப்படுகிறது.